એટ્રોસિટી એકટને હળવો બનાવવા સંદર્ભે સુપ્રિમ કોર્ટે આપેલા ચૂકાદાના વિરોધમાં અપાયેલા ભારત બંધના એલાનને નવસારીમાં લોકોએ સહકાર આપ્યો હતો. શહેરની મોટાભાગની દુકાનો બંધ રહી હતી, જે બપોરબાદ પણ બંધ રહેતા જનજીવન અસરગ્રસ્ત બન્યું હતું. બેથી ત્રણ હજાર એસટી, એસસી સમાજના લોકોએ રેલીમાં જોડાઈ દેખાવો પણ કર્યા હતા. હાઇવે પર આ લોકોએ ટાયર સળગાવી અડધો કલાક માટે ટ્રાફિકજામ કર્યો હતો. ત્યારબાદ પોલીસે કેટલાંક લોકોને ડિટેઇન કરતા ટોળુ વિખેરાયુ હતુ.